શહેરના મેયર ગૌતમ શાહ કહે છે કે નગરી હોસ્પિટલની આ ઘટનામાં ડોક્ટરો જવાબદાર નથી. પ્રાથમિક તપાસમાં ઈન્જેકશન એવાસ્ટીનની સાઈડ ઈફેક્ટથી દર્દીઓ મુશ્કેલીમાં મુકાયા હોવાનું જાણવા મળ્યું છે. રાજ્યના ફૂડ અને ડ્રગ વિભાગ દ્વારા ઈન્જેકશનના સેમ્પલ લીધા હોઈ પાંચ-છ િદવસમા રિપોર્ટ આવશે. આ તમામ દર્દીઓને તેમના પરિવાર સાથે ચારથી છ અઠવાડિયા સુધી સમગ્ર સારવાર દરમિયાન હોસ્પિટલમાં નિઃશુલ્ક રખાશે. નગરી હોસ્પિટલના ઈન્ચાર્જ સુપરિન્ટેન્ડેન્ટ ડો. તેજસબહેન દેસાઈ વધુમાં કહે છે કે અત્યારે દર્દીઓને સતત હાઈડ્રોપની સારવાર આપીને તેમને આવેલો સોજો દૂર કરવાનો પ્રયાસ થઈ રહ્યો છે.